La UJCE amb les candidatures d’Unitat Popular – UJCE – Joventut Comunista del País Valencià\nLa UJCE amb les candidatures d’Unitat Popular\nPublicat el 26 juny, 2015 18 novembre, 2016 .\nDes de la Unió de Joventuts Comunistes d’Espanya recolzem i defensem a tots i totes les candidates de candidatures d’Unitat Popular que avui estan patint l’assetjament dels mitjans de comunicació al servei del capital en el que entenem, és una estratègia de la por per a desestabilitzar i acabar amb els governs del poble que van ser electes en les passades eleccions del 24 de maig.\nEn l’actual context de crisi econòmica internacional i de crisi de Règim en l’Estat espanyol l’oligarquia financera i els mitjans de comunicació al seu servei necessiten desprestigiar qualsevol procés de ruptura per a mantenir els ressorts del poder. Si ahir es condemnava i es reprimia la mobilització en els carrers, avui es condemna que els protagonistes de la mateixa siguen representants institucionals i per això assistim a una autèntica caça de bruixes l’únic objectiu de la qual segueix sent fer callar la veu del poble i ocultar els canvis que comencen a donar-se en ajuntaments que durant dècades han estat al servei de xarxes clientelars.\nLes polítiques neoliberals de retallades implementades pel PP i el PSOE des de l’inici de la crisi han acabat amb la vida de persones al llarg d’aquests anys i ens han deixat als joves sense possibilitat de desenvolupar un projecte de vida en la nostra terra. Les seues polítiques, les seues retallades, els seus desnonaments maten, els comentaris d’indignació popular en xarxes socials i un debat sobre els límits de l’humor en Twitter no.\nDenunciem que aquells que ens han portat a l’actual situació de desesperança i emergència social, que aquells que han recolzat polítiques xenòfobes i racistes en el conjunt de l’Estat i han omplert els barris de Madrid de nombroses batudes policials perseguint a l’immigrant, pretenguen avui ficar por al conjunt de la població i donar-nos lliçons de moralitat. De la mateixa manera, denunciem les seues mentides quan pretenen fer creure al conjunt de la societat que la petició de boicot als productes israelians siga igual a antisemitisme.\nVivim un moment històric on els amos del poder comencen a perdre una part del mateix i som plenament conscients de l’ofensiva que ja han iniciat per a fer callar la veu del poble en el carrer, en les xarxes i en la institució.\nPer tot açò: Ara més que mai va ser necessària l’organització i la pressió popular en el carrer per a defensar els interessos dels treballadors i les treballadores, defensar els ajuntaments del poble i la unitat popular.\nNo hem arribat fins a ací perquè ens silencien i manipulen a la primera oportunitat, per això seguirem lluitant per construir una societat més justa.\nDes de la UJCE fem una crida a seguir organitzant-nos en el carrer i en el conflicte social per a enfortir la unitat i el poder popular com a úniques vies cap a l’obertura d’un procés constituent que tinga com a horitzó el socialisme.\nIgualment animem a tota la nostra militància i a tot el moviment social i popular a continuar expressant i defensant les seues idees amb la màxima convicció i la major alegria possible, sempre des del respecte, però també des de la combativitat.\nOrganització per a la lluita, alegria per a vèncer.


Eumolp: Arús amb Cuní\nA la vanguàrdia de la comunicació (és una manera de dir, que no se'm malentengui i se'm porti davant del tribunal de can Fabra) hi ha icones diverses. Les que embelleixen aquesta deposició me les trobo de tant en tant quan el meu índex inquiet prem el botó adient. Viuen en franges distants (en l'horari i la intenció) i també ocupen franges distants en el ventall dels meus afectes.\nPel primer he acabat covant una certa estimació. No m'interessa el que diu ni combrego amb la intenció del que fa, però li reconec un mèrit: no enganya i és coherent amb el propòsit. La lleugeresa del no res fa de bon pair.\nEl segon ha acabat per embafar-me i produir-me una irritació que arriba a ser insuportable: pagat de si mateix, inflat com un globus, autocomplaent i surant en el no res a mig pam per damunt del comú dels mortals. La seva simple imatge em suscita un malestar que és gairebé físic. I, per adobar-ho, amb una logorrea sintàcticament malgirbada que pretén passar per intel·ligent, aguda, penetrant i demolidora (per bé que normalment gairebé inintel·ligible).\nNomés si els Godó me l'instal·len en una trona o en un altar i imposen com a norma d'estil que els altres li retin la deguda reverència tornaré a visitar el seu programa. Fer-lo seure al mateix nivell de la pobrissalla em sembla una indelicadesa d'una magnitud intolerable.\nRas i curt: pel poc que menjo en el plat comtal, més m'estimo un arusset bullit amb un gra d'all, que una cuixa de cuní que sempre sospito afectada de mixomatosi.\nPublicat per Eumolp a 17:14\njusta! salut mestre!\n07 de setembre, 2012 23:36\nSalut, distingida Clídice.\n08 de setembre, 2012 07:47\nJo també sóc del pateix parer que vosté.\n10 de setembre, 2012 00:41\nDe la qual cosa em congratulo. Estigueu boneta, amiga Eva.\n10 de setembre, 2012 10:57


Berga sortejarà, entre els grups sol·licitants, tocar al concert del dissabte de Patum | Aquí Berguedà\nBerga sortejarà, entre els grups sol·licitants, tocar al concert del dissabte de Patum\n30 setembre 2015 11:51\nL’Ajuntament de Berga organitzarà, un any més, el concert del dissabte de Patum, que enguany s’escau en 28 de maig i que es farà, igual que en els darrers anys, al capdavall de l’Avinguda del Canal Industrial tocant amb el carrer Salvador Espriu.\nUn dels grups que tocarà el dissabte de Patum serà el guanyador del concurs impulsat per part del Punt Jove de l’Ajuntament de Berga, en el qual hi poden participar totes les bandes que com a mínim el 50% dels seus components siguin berguedans.\nPer participar en aquest certamen cal enviar una sol·licitud amb els nom del grup, un enllaç on es pugui escoltar algun tema que interpreten (o enviar-lo en mp3), també cal nom, cognoms, DNI i edat del/la responsable, correu electrònic i número de telèfon. S’ha d’enviar al mail vilanaaj@ajberga.cat abans del 13 de novembre.\nEl sorteig per decidir la formació guanyadora el faran les diferents entitats, associacions i fundacions sense ànim de lucre organitzadores de les barres del concert de Patum 2016 el dia 16 de novembre, i el dia següent es comunicarà via correu electrònic al grup guanyador.\nConcert dissabte de Patum grups


Airbourne archivos - Cetrencada\nRun to Montjuïc: Iron Maiden tancarà la gira Legacy of the Beast a Barcelona\nAirbournebarcelonaEspanyaEstadi olímpicEstadi Olímpic Lluís CompanysGiraheavy metalIron MaidenLegacy of the BeastMapa interactiuMontjuïcRockWithin Temptation\nEls gegants del metal britànic actuaran per primer cop en més de 40 anys de carrera a l’Estadi Olímpic Lluís Companys, acompanyats de Within Temptation i Airbourne\nIron Maiden no ha de demostrar res: des de 1975 el sextet de Londres ha conquerit sales, festivals i tota mena de recintes en la seva escalada per convertir-se en una de les bandes de heavy metal més reconegudes i exitoses de tots els temps. Però després de més de 40 anys al cim del panteó musical, encara hi ha una muntanya que no han coronat: l’Estadi Olímpic Lluís Companys de Barcelona.\nVídeo promocional del concert de la promotora Madness Live\nOn gegants del rock i el metal com AC/DC i Metallica van triomfar, els uns el 2015 i els altres el 2019, Iron Maiden encara s’havia d’estrenar. I finalment, el 25 de juliol de 2020 els britànics plantaran la bandera en un dels pocs cims que els falta: tancaran la gira Legacy of the Beast, de tres anys de durada, a l’Estadi Olímpic. Vindran acompanyats dels neerlandesos Within Temptation, capitanejats per la polivalent i talentosa Sharon den Adel, i dels australians Airbourne, coneguts pels seus energètics directes tal i com va succeïr a la sala Razzmatazz de Barcelona el passat 26 d’octubre de 2019.\nLa gira va donar el tret de sortida el 2018 per promocionar el nou joc de mòbil de la banda, Legacy of the Beast. El tour ha durat tres anys i ha recorregut festivals i grans recintes d’arreu del planeta, com el mític Rock in Rio en la seva edició de 2019. La cita d’Iron Maiden amb Barcelona serà l’única a tota Espanya aquest 2020, però això no vol dir que els britànics no hagin visitat altres racons del país: el 14 de juliol de 2018 la Donzella de Ferro va quasi estrenar (Bruno Mars se’ls va avançar) l’estadi de l’Atlètic de Madrid, el Wanda Metropolitano. Acompanyats dels suecs Sabaton i dels francesos Gojira, Iron Maiden va celebrar el seu concert més multitudinari a Espanya, omplint el camp madrileny fins a la bandera amb una audiència rècord de 52.000 persones.\nIron Maiden davant 52.000 heavies a l’estadi Wanda Metropolitano de Madrid el 14 de juliol de 2018. Font: Europa Press\nAl no promocionar cap nou disc, el sextet de Londres va tirar de clàssics ben coneguts pel públic, tal com van fer i han fet a la resta del Legacy of the Beast World Tour.\nHimnes com Aces High, The Trooper, Fear of the Dark i l’incombustible bis final Run to the Hills van fer les delícies dels més de 50.000 fans que des de les sis de la tarda esperaven veure als seus ídols, que no trepitjaven la Península Ibèrica des de 2016 en la gira The Book of Souls World Tour per promocionar el seu disc homònim.\nJustament fou en aquesta gira que els Iron Maiden van visitar Barcelona per últim cop. El 16 de juliol de 2016 van ser caps de cartell del Barcelona Rock Fest junt amb altres grans noms del metal i el rock com Slayer o Barón Rojo. El festival es va celebrar al parc de Can Zam, a Santa Coloma de Gramenet.\nPerò no ha estat ni de lluny l’únic cop que els britànics han passat per Barcelona. Des del 2000 han visitat la ciutat un total de 7 vegades, 4 de les quals al Palau Sant Jordi.\nL’alineació d’Iron Maiden durant la gira Legacy of the Beast. D’esquerra a dreta: Adrian Smith (guitarra), Janick Gers (guitarra), Bruce Dickinson (cantant), Steve Harris (baixista), Dave Murray (guitarra) i Nicko McBrain (bateria). Font: New York Post\nHavent actuat tants cops al recinte veí, és lògic que els Iron Maiden acabessin tocant a l’Estadi Olímpic. Però la trajectòria del sextet encapçalat pel baixista Steve Harris ha estat atzarosa, i sols en el que portem de segle XXI aquests reis del heavy han fet acte d’aparició en els racons més variats d’Espanya, des de Viveiro, a Galícia, fins a Sevilla, passant per ubicacions peculiars per a un concert de metal d’aquestes dimensions com Villarrobledo, Mèrida o Jerez de la Frontera. L’emprenta del metal britànic no és pas nova a la Península; en aquest mapa interactiu hi figuren ordenats per colors segons la gira, tots els concerts que els Iron Maiden han ofert a Espanya en el que portem de segle XXI; vint anys de heavy de categoria mundial que el 2020 faran cridar fins a l’afonia la muntanya de Montjuïc.\nAirbourne electrifica Barcelona amb el més pur rock australià\nEl quartet de Warnambool va aconseguir vendre totes les entrades del seu show a Razzmatazz en companyia dels rockers americans Supersuckers\nMai n’hi ha massa, mai s’és massa jove i mai es va massa ràpid per gaudir d’una bona dosi de rock. I més encara si aquesta torxa la porten Airbourne, els que començen a postular-se com al relleu del present i del futur dels mítics AC/DC.\nRecull de temes que Supersuckers van tocar a Barcelona\nSetlist completa i per ordre d’Airbourne a Barcelona\nAquesta fama no ha passat desaparcebuda a la Península Ibèrica, parada obligada de la gira mundial per promocionar el seu nou disc Boneshaker. La promotora Madness Live! va anunciar el 2 de juliol el pas d’Airbourne i els Supersuckers, veterà grup de rock estatunidenc encapçalat per Eddie Spaghetti, per Bilbao, Màlaga, Madrid i Barcelona.\n¡ El #Rock en estado puro llega en octubre de la mano de @airbourne ! Entradas YA a la venta en www.ticketmadness.es 🤘 #airbourne #rock #rockandroll #hardrock #rockclasico #madnesslive\nUna publicación compartida por Madness Live! (@madnesslive) el 2 de Jul de 2019 a las 11:00 PDT\nLa reacció dels fans no es va fer esperar: el 8 d’octubre les entrades pel concert de Madrid estaven esgotades, i el 24 va succeir el mateix amb Barcelona. S’ensumava una farra de les que fan història, més encara tenint en compte que el 25 d’octubre, nit de concert a Madrid i jornada anterior al show de Barcelona, es va publicar el seu nou disc Boneshaker.\n26 d’octubre, 19:00. Les portes del temple Razzmatazz s’obren. Una riuada de gent omple la sala principal. Ningú vol faltar a aquesta missa de rock que, si bé té una fórmula que tothom ja coneix, segueix sent efectiva.\nD’esquerra a dreta: Eddie Spaghetti (veu i baix), Christopher «Chango» Von Streicher (bateria) i «Metal» Marty Chandler (guitarra)\nEls Supersuckers porten més de 30 anys sobre els escenaris, però amb una mica de sort en la majoria d’ells hauran gaudit de millor acústica: el ritme d’èxits com The History of Rock n’ Roll, Dead Inside o Born With a Tail era audible, però difícilment gaudible degut a la pobre producció tècnica. La semblança física i vocal del frontman Spaghetti amb el llegendari Lemmy Kilmister, baixista i cantant de Motörhead, i el carisma de Chandler va rescatar mínimament un show de teloners que, tot i casar a nivell estilístic i musical amb el públic, va punxar una mica degut a la irregularitat dels aparells de so.\n¡Otra buena en mi ciudad favorita del mundo, Barcelona! Good times… @supersuckers @metalmartyofficial @airbourne\nUna publicación compartida por Eddie Spaghetti (@spaghetti666) el 27 de Oct de 2019 a las 4:01 PDT\nPerò aquest inici no volia dir ni de lluny que els ànims del públic s’haguessin refredat. Conforme els tècnics desfilaven per l’escenari i el públic engolia gots de cervesa l’ambient s’anava escalfant.\nNo va fer falta cap artista a l’escenari perquè el públic comencés a cantar a ple pulmó: el clàssic tema d’Iron Maiden Run to the Hills va sonar pels altaveus mentre els especialistes de so preparaven el show principal, i els espectadors van demostrar que el heavy metal segueix ben viu omplint Razzmatazz amb la seva veu.\nPARIS!! Night one was CRAZY and we’re ready to rock a SOLD OUT @lacigaleofficiel again TONIGHT!! 🇫🇷🇫🇷🇫🇷 • • • Doors at 6PM @supersuckers at 7PM Airbourne at 8:15PM • • • 📸: Marc Villalonga #AIRBOURNE #BONESHAKER #RNRFL\nUna publicación compartida por Airbourne (@airbourne) el 20 de Oct de 2019 a las 4:41 PDT\nAirbourne a París el 19 d’octubre de 2019. D’esquerra a dreta: Matt «Harri» Harison (guitarra solista), Joel O’Keefe (veu i guitarra rítmica), Ryan O’Keefe (bateria) i Justin Street (baix)\nI a les 21:15 el clam popular va ser contestat. Les llums de la sala es van apagar, i focus vermells recorrien els caps de la gentada mentre sonava el mític tema principal de Terminator 2, Judgement Day. Potser no vénen del futur ni són cíborgs, però els Airbourne de ben segur que tenen dins seu una electricitat, una energia explosiva, que contagien des del primer pas que fan a l’escenari. O, en el cas del cantant i guitarra Joel O’Keefe, el primer salt.\nAterrant des de les bateries d’altaveus del arrere de l’escenari, el frontman va encendre la metxa del concert amb el frenètic Raise the Flag. Una marea de punys i banyes s’estenia des de l’accés fins a l’escenari per alçar la bandera del rock and roll, tasca que els australians desenvolupen amb gran entusiasme i orgull amb el suport d’un públic entregat fins al límit.\nNo és difícil deixar-se posseïr per l’endimoniat frenetisme del que himnes com Too Much, Too Young, Too Fast, Beaking Outta Hell o Girls in Black fan gala; especialment en aquesta última, quan Joel O’Keefe es va pujar sobre un guàrdia de seguretat per tocar el solo entre el públic mentre rebentava una llauna de cervesa a cops de cap. A vegades no cal una gran producció per fer embogir el públic, i el carisma del cantant n’és una prova evident.\nDes de demanar al públic que encenguessin les flames dels seus encenedors fins a treure un carro a l’escenari amb cola i whisky per preparar combinats per la resta de la banda i el públic, els trucs del frontman per enamorar l’audiència no fallen en recintes petits. Resta el dubte de veure com s’ho empescaran els australians per mantenir aquesta proximitat amb el públic en estadis, que vista la massiva afluència de la gira no trigaran a omplir.\nSigui com sigui, Airbourne fan honor a una de les seves consignes: «Fuck ballads». I fou ben cert: amb prou feines va haver un segon de descans, però al públic no semblava importar-li; els pogos i els espectadors pujats uns sobre els altres per atreure l’atenció del guitarrista i que els llancés un combinat eren una mostra més de l’ambientàs que es va respirar a Razzmatazz.\nAra bé, els germans O’Keefe en són dos, i el bateria Ryan O’Keefe també va tenir el seu moment de glòria deixant-se el braç per fer sonar una sirena antiaèria que donava el tret de sortida a Live It Up. Si bé el focus no va recaure sobre seu tan directament com amb els germans O’Keefe, el baixista Justin Street i el nouvingut guitarrista Matt «Harri» Harrison van estar sens dubte a l’altura i van contribuir enormement a l’esclat de rock que va arrasar Barcelona.\nEl temps vola, i més en bona companyia. Els bisos van arribar ben ràpid (11 cançons de show principal passen en un instant), però van ser demolidors per a un públic ja fregant l’afonia i l’esgotament total: els cors de Ready to Rock van ser entonats pels espectadors encara mentre abandonaven la sala, i el dos pogos simultanis a ritme del nou clàssic del rock modern Runnin’ Wild van ser la cirereta del pastís d’una nit espectacular. Una vegada més, Airbourne van ser el viu testimoni de que el vell rock no morirà mai mentre hi hagi gent disposada a donar-ho tot gaudint-lo, tal com va passar a Razzmatazz.


Gallardón diu que deixaria de ser batle si no tingués el suport del PP\n12 maig 2021 22:17\nEl ministre Rato insisteix a demanar explicacions al primer edil\nEl batle de Madrid, Alberto Ruiz-Gallardón, declarà ahir que té la «seguretat» que compta amb el «ple suport» del seu partit per dur a terme el seu projecte polític a l'Ajuntament i afegí que, si no fos així, «no continuaria ni un minut més» al capdavant de la batlia.\nEn declaracions a la cadena de ràdio Cope, el batle assenyalà que per desenvolupar el seu projecte a l'Ajuntament necessita el «suport permanent» del president del Govern, José María Aznar, i del secretari general del partit, Mariano Rajoy.\nAfegí que n'hi «hauria prou amb una sola manifestació de discrepància» per part de Rajoy «respecte a les mesures que hem adoptat» a l'Ajuntament, «perquè immediatament no continuàs amb un projecte que està directament plasmat al programa electoral».\n«No tenc comptes pendents amb Rato, i si en tingués algun de pendent amb ell, seria de gratitud», digué el batle referint-se a les declaracions del ministre sobre la política de «més per menys» aplicada a Madrid pel seu antecessor al càrrec, l'exbatle José María Àlvarez del Manzano.\nDel seu costat, el vicepresident primer, Rodrigo Rato, insistí ahir a demanar explicacions a Ruiz-Gallardón per la pujada d'imposts a la capital.\n«Jo no he fet una crítica sobre la política d'un Ajuntament, sinó una valoració general de la política del Govern i del PP sobre els imposts i he situat el batle de Madrid i els seus col·laboradors els quals explicaran les mesures que han pres», digué des de Brussel·les.\nEl vicepresident primer va insistir que el PP té una política orientada a reduir imposts de ciutadans i empreses.


CGDL2018 - Sessió: "Govern Obert, més enllà de la Transparència"\nThe AI Rush by Jean-Baptiste Dumont 1960849 views\nAI and Machine Learning Demystified... by Carol Smith 3943912 views\n10 facts about jobs in the future by Pew Research Cent... 948447 views\nHarry Surden - Artificial Intellige... by Harry Surden 800990 views\nInside Google's Numbers in 2017 by Rand Fishkin 1387292 views\nPinot: Realtime Distributed OLAP da... by Kishore Gopalakri... 646756 views\n17 propostes per un canvi de marc mental - Joan Soler Jiménez\n1. 17 PROPOSTES PER UN CANVI DE MARC MENTAL Joan Soler Jiménez President de l’Asso ia ió d’Ar ivers-Gestors de Documents de Catalunya #GovernDigital\n2. Govern Obert, més enllà de la transparència Govern Digital Local 22 de març de 2018 CCCB Sala Teatre: 13:45 a 14:45\n3. Participació Col·laboració Transparència\n4. Participació Col·laboració Transparència Gestió documental: capital informacional\n5. CAPITAL INFORMACIONAL 1.- Considerar les dades, la informació i la documentació com un unicum conceptual. Existeix en sociologia el terme que ho permetria: capital informacional. 526/03/2018\n6. INFORMACIÓ PÚBLICA 2.- Considerar la informació pública i la informació dels arxius públics como un mateix tipus de informació. Es connectaria la informació dels procedimients oberts amb els tancats. S’har o itzarie les normatives i els procediments d’a s global a la informació de les AAPP. 626/03/2018\n7. PROCEDIMENT ABREUJAT 3.- Considerar la creació d’u procediment abreujat d’a s a la informació que no requereixi de la totalitat dels pasos que existeixen a l’a tualitat. Agilitzar els ritmes de les sol·licituds d’a s a la informació pública i promoure l’a s desburocratitzat que han aplicat sempre els arxius. 726/03/2018\n8. REDUCCIÓ DELS TEMPS 4.- Reduir els temps de resposta a les peticions d’a s a la informació. De 30/45 dies a 10/15 com a molt. Aquest pas obligaria a les organitzacions a polir els seus procediments i mètodes de treball i a autoexigir-se l’esti ul de l’efi i ia, la facilitat i l’agilitat. 826/03/2018\n9. TRANSPARÈNCIA A FONS 5.- Vincular la publicitat activa amb l’a s a la informació pública fomentant la connexió entre allò que apareix als portals i les fonts originals de la informació. Evitant així les reelaboracions excessives o creatives, i deixant en mans del ciutadà aquesta part. 926/03/2018\n10. ARXIU AL CENTRE 6.- Disposar al centre de la coordinació de les unitats de informació els arxius centrals de les organitzacions o a l’ar iu administratiu/històric que existeixi. Si no existeix, cal crear-lo. Tota administració pública té arxiu, encara que algú no ha sàpiga. 1026/03/2018\n11. INSTRUMENTS DE GESTIÓ, PÚBLICS 7.- Incorporar a la publicitat activa els instruments de gestió de la documentació: quadre de clasificació, esquema de metadades, registre d’eli i a ió, quadre de seguretat i accés, catàleg d’autoritats, catàleg de processos, etc. 1126/03/2018\n12. INSTRUMENTS DE DESCRIPCIÓ, PÚBLICS 8.- Incorporar a la publicitat activa els instruments de descripció de documentació: inventaris, catàlegs, llistats, fitxes descriptives, etc. 1226/03/2018\n13. ACCÉS ALS ESBORRANYS 9.- Incorporar a la publicitat activa o a l’a s a la informació pública tota la documentació i els informes que estiguin en fase d’es orra o en fase d’ela ora ió. O almenys, facilitar-ne l’a s. 1326/03/2018\n14. LES FUNCIONS SÓN EL NOU ORDRE 10.- Organitzar la publicitat activa no per ítems ni alfabèticament, sinó per funcions segons el quadre de classificació. La llei catalana ho exigeix a l’arti le 6.1.d). És més estable en el temps i supera els canvis organitzatius. 1426/03/2018\n15. VISIÓ INTEGRAL 11.- Sistema Integral de la Informació i el Coneixement. Dades, informació i documents configuren un capital molt valuós. Cal visió i gestió integral, holística, transversal i total. 1526/03/2018\n16. ACCÉS AVALUAT A LA INFORMACIÓ 12.- Considerar les taules d’avalua ió i d’a s documental (TAAD) que generen les comisions d’avalua ió, como l’epi e tre del règim d’a s a la informació pública. Cal una doctrina comuna i no confusa. Cal harmonitzar l’a ió de la CNAATD, l’APDCAT i la GAIP. 1626/03/2018\n17. EXPERTESA EN GESTIÓ DOCUMENTAL 13.- La Composició de les Comissions i Consells (interns o ciutadans) de transparencia, accés a la informació pública i bon govern han d’i loure experts en arxivística i gestió documental perquè la interpretació jurídica es connecti amb la consideració pragmàtica que deriva de la governança de la informació. 1726/03/2018\n18. ALFABETITZACIÓ CIUTADANA 14.- Fomentar polítiques i activitats d’alfa etitza ió ciutadana en matèria de transparència i accés a la informació per la via de tutorials, cursos, seminaris, jornades, procesos participatius i d’a tualitza ió estables en centres cívics o en arxius municipals. Nova presencialitat. 1826/03/2018\n19. UN SOL PORTAL 15.- Unificar els portals de transparència, dades obertes, participació i seu electrònica en un accés. Un portal de Govern Obert. 1926/03/2018\n20. ELS PROFESSIONALS ADEQUATS 16.- Els professionals adequats. La gestió documental la posen en pràctica els gestors de documents. No deixem aquesta competencia en mans d’e tusiastes i dotem-la també del rang necessari per poder oferir el millor de si mateixos en equips multidisciplinars. 2026/03/2018\n21. GOVERNAR LA INFORMACIÓ 17.- Unificar els serveis de transparencia, d’a s a la informació, de dades obertes i de gestió documental i arxiu en un mateix àmbit orgànic. Les quatre potes del Govern Obert gestionades coordinadament. Un pool de governança de la informació potentíssim. 2126/03/2018\n22. Agafa l’o ada del canvi ORGANITZA COL·LABORA #GovernDigital Gràcies, ;-) governdigital.cat @GovernDigital @Diplomaticat @AAC_GD


Un altre invent: d’agost 2008\nFa dies que vull escriure sobre la setmaneta que vam passa a terres russes però no em decideixo. Abans de marxar em vaig endur una llibreta per anotar-ho tot: impressions, anècdotes i tot allò que fèiem i deixàvem de fer per tal de poder fer una crònica detallada però com us podeu imaginar no vaig passar del primer dia. On només vam agafar l'avió , vam arribar a Sant Petersburg i vam anar a sopar. Això sí , set pàgines, set ,de la llibreta .És petitoneta però set pàgines donen per força. Ara però, no sé com posar-m'hi. Una crònica detallada de cada dia pot ser massa, massa llarg, massa feixuc . En resum massa! Això fa que m'hagi de replantejar la manera d'abordar-ho perquè el que sí tinc clar és que després de 3 anys sense vacances , d'aquestes n'he de deixar constància.\nTinc ganes d'explicar moltes coses. Tot el que vam veure, els palaus, el metro ,les catedral ortodoxes. Que estranys que són els russos i que raro que parlen i escriuen. Com ens van posar una multa al metro de Sant Petersburg, com n'estava de farta de menjar sopa, amanida de col i un segon normalment dolent i com vam agrair la recomanació d'un self-service rus. També tenia ganes d'explicar-vos d'on venen les matriuskes i que ja no les trobo tant lletges, bé fins i tot m'agraden! Que a Sant Petersburg hi ha nits blanques i que hem passat fred, i hem anat a una missa ortodoxa i ....\nPerò no acabo de posar-m'hi! Seguiré intentant-t'ho!\nM'he despertat a quarts de set, em Martí no estava al meu costat, feia una estona que s'havia aixecat perquè se li havia acabat la son. Sentia baixet el 3/24 a la cuina i el clac-clac de la cullera picant el bol . M'he aixecat, descalça amb els ulls plens de son.\n-Què fas desperta? És molt d'hora\n-No tinc son. Esmorzes?\n-Sí una mica.\nFem el cafè a fora el balcó, asseguts al banc. Al carrer hi ha silenci i s'hi està fresc. Passa un senyor amb un gos amic de la Bruna i la Bruna plora quan el veu passar. Després s'aixeca i s'asseu davant nostre i es posa a fer moneries.\n-Vols anar a la platja?\nPantalons curts, la platja, un passeig, el sol sortint, la mar tranquil·la..... un passeig de diumenge en un dimarts laborable.\nPoc puc dir d'aquest llibre, un d'aquells històrics (gairabé 30 anys), que tothom ha posat pel núvols, primer llibre d'una saga que es segueix comprant i llegint, exactament com he fet jo.\nI és que havia anat a Girona per renovar carnet de conduir i DNI,- En principi en un matí s'havia de fet tot però no va ser així, pel DNIe em varen dir que hauria de tornat per la tarda. I jo sense llibre!. Així que vaig a l'Hipercor i miro que puc agafar de llibres de butxaca per passar l'estona de dinar i esperar a la Policia, donat que el diari ja el tenia rellegit i fet tots els mots encreuats mentre esperava pel carnet de conduir.\nNo tinc un dia inspirat mirant llibres, dubto que si un de l'Asimov, Stephen King, Ken Follett,... però no em decideixo, porto massa estona d'esperes i a més plou, estic espès com el dia; així que acabo per decidir-me per una cosa nova, que tothom deixa pel núvols i trio aquest llibre.\nEl començo però ,com que tenia un altre llibre ,quan torno a casa el deixo i després passen alguns altres llibres per davant, però el torno a agafar per anar de vacances ja que em serà facil portar un llibre de butxaca pel viatge.\nDel llibre dir que està molt bé, enfronta dues civilitzacions, la Neanderthal i la Cromagnon, la seguretat del passat envers la necessitat del canvi i evolució, pel que puc saber molt ben documentat tot això. A vegades es passa amb la seva heroïna, el final es fa un pel llarg i a vegades no saps si ho situa a la prehistòria o ara mateix (intencionadament?), potser per fer més amè el llibre, ja que si no més val mirar un documental.\nSi sou persones serioses que us agraden les biografies de persones, ben documentades, agafeu-lo. I si el teniu vist, d'aquells llibres que tothom recomana pero no us acaba de convèncer, també el podeu agafar, però no espereu el super-llibre que es diu. La gent a vegades es molt exagerada i deseguida diu que és el llibre de la seva vida; per mi, no h'hi per tant i possiblement agafi els seguents llibres però serà quan torni a trobar-me sense llibre, sense saber que vull i deixat passar un temps.\nAvui semblaré la Joana i faré la ressenya de l'excursió del dissabte el matí ( d'això fa més de tres setmanes però recupero el post on l'havia deixat abans d'anar de viatge per terres russes). Per no faltar a la veritat , excursió, excursió amb motxilla, botes i aigua no va ser; més aviat va ser un matí de turisteo. El dissabte passat al matí vam anar a la Pilona. I què és la Pilona? Doncs com el seu nom indica això una pila, un munt de ferros i formigó al mig del mar. Dit així no només sona poc interessant sinó que més aviat fa angunia i t'entra el síndrome de la consciència ecologista.\nLa Pilona era l'ultima base del cable aeri que unia el Turó de Can Palomeres amb la costa. Al Turó hi havia una mina de ferro i el sistema de càrrega i descarrega de material era mitjançant un aeri de més d'un quilòmetre de llarg que unia el turo amb aquesta plataforma situada mar endins. Els vaixells ,que per la seva envergadura no es podien acostar a la platja, utilitzaven aquest sistema per carregar. Aquestes mines pertanyien a una societat francesa i hi treballaven bàsicament gent vinguda de Múrcia. Va funcionar des de finals del segle dinou fins a principis del vint. Actualment l'aeri no hi és i els únics vestigis que queden d'aquesta industria són la Pilona i la mina, convertida en una de les colònies de ratpenats més grans d'Europa.\nFeia molt de temps que hi volíem anar i mai no trobàvem el moment. Com puc ser una malgratenca d'adopció sense haver anat mai a la Pilona, així que la cosa ja no podia esperar més i vam decidir que d'aquest estiu no passava. Era dissabte, ens despertem d'hora sense despertador i perquè no aprofitar el matí. Fa sol, però no en excés i no fa vent, això ens assegura una mar plana. Així doncs després de fer les tasques ineludibles, treure la Bruna i esmorzar,ja ens veus vestits de turistes i cap a la platja s'ha dit. Els sistemes per arribar fins a la Pilona són diversos: nedant, amb canoa o amb patinet. Optem per anar-hi amb patinet. El noi que els lloga ve de Pineda amb tren segons ens informa el senyor de les tumbones. I si ve amb tren això vol dir que a les 10 no arriba ni per equivocació. Comencem amb retard, però qui té pressa? És dissabte.\nLloguem el patinet, ens decidim per el més lleig, però també el menys pesat;tampoc en farem gaire res del tobogan. El posem a l'aigua amb penes i treballs i enlaire.. Ens ho agafem amb calma, no sabem quan durarà la passejada però sí que serà una estonet a i hem de tornar. La veritat és que hem escollit un dia perfecte, la mar està superplana i es veu el fons. Adjuntem fotos per si algú no s'ho creu. Ens anem acostant xino-xano sense pressa, parant-nos a fer fotos, del fons, de la pilona des de llunys de Malgrat des de l'aigua. Hem d'esperar que passi el vaixell que surt de la platja i port a la gent cap a les cales i les platges properes. Quan estem apunt d'arribar ala pilona veiem que hi ha un banc de peixos a sota. Jo ja no tenia clar posar-me a l'aigua però després d'això no per equivocació. Ja ho sé sóc una poruga però mira em fa angunia. Em decideixo a pujar des del patinet estant, portar sabates per anar per l'aigua a sigut una bona idea. Amb molt de compte pujo per la part més baixa i ja està; ja sóc a dalt, sobre un pegot de formigó: ja sóc Malgratenca d'adopció!!! Torno al patinet i em Martí també hi puja. Ell. Com a malgratenc de naixement ja hi havia estat abans. Compartim la nostra "illa" només amb dos submarinistes que estan pescant al voltant. Un d' ells ens demana si el volem tornar, que només tenen una boia i que no poden tornar separats nedat: cap problema!\nEl noi puja i ens tornem a posar a pedalar. Durant el camí de tornada xerrem. Durant la conversa van sortint coses de la història de Malgrat. E Martí li explica què és i perquè servia la Pilona i el noi ens pregunta si coneixem on està un vaixell enfonsat. En Martí li explica la història del vaixell que durant la Guerra Civil es va enfonsar prop de la Pilona, després de ser torpedinejat per un submarí. El deixem a prop d'allà on té les coses a la sorra i nosaltres anem cap a tornar al patinet. A mig camí trobem el banc de sorra ( aquella que nosaltres recollim cada vegada que hi ha llevantada i la resta de platges es queden sense sorra) i en Martí salta de la barca per mira la fondària del lloc . No arriba ni a dos mestres i mig. Jo salto però pujo ràpid, ràpid. Em fa angunia tirar-me a l'aigua tant mar endins.\nTornem el patinet , fent un gelat al xiringuito de la platja i tornem a casa. És una sortida divertida, pots fer fotos xules si enganxes un bon dia i és una manera de no passar el matí estirat a la sorra sense fer res. A més si pugeu a la Pilona us convertiu en malgratencs d'adopció.!\nAvui el blog fa un anyet, però no som a casa per celebrar-ho. Mira que marxar en dates tant importants com aquestes.No m'esperava que la cosa arribés tant lluny, només era una prova. Però ja que em fet l'any amb certa bona salut tirarem endavant una miqueta més.\nDoncs res, quan tornem de Moscou farem festa grossa mentrestant moltes gràcies a tots els que heu deixat comentaris, els que ens aneu llegint o els que d'una manera o altra heu contribuït a que arribéssim a fer un any.\nMe'n vaig a dormir que d'aquí unes horetes hem d'agafar un avió. Ens llegim a la tornada!


El CSIRT-CV gestionó cerca de 800 incidentes de robo de contraseñas\nEl servei inclou consells i normes d’ús segur, així com cartells, cursos online gratuïts, vídeos i tutorials de ciberseguridad\nEl Centre de Resposta davant Incidències de Seguretat Informàtica de la Comunitat Valenciana (CSIRT-CV) va gestionar durant 2017 prop de 800 incidents relacionats amb el robatori de contrasenyes a través de correus “phishing” o fraudulents denunciats per ciutadans i empreses valencianes. Una situació davant la qual el Consell ha reaccionat amb el reforçament de les actuacions contra la ciberdelinqüència i l’engegada d’un nou Portal de Conscienciació en matèria de seguretat informàtica.\nAquesta nova web (concienciat.gva.es) és de lliure accés i ha sigut dissenyada per a conscienciar a tots els ciutadans, pimes, empreses i organismes de les administracions públiques de la Comunitat Valenciana sobre la necessitat de ciberprotegir-se i prevenir ser víctima d’atacs a través de la xarxa. La plataforma naix amb l’objectiu de millorar les habilitats i coneixements de la societat valenciana en matèria de ciberseguretat, atenent fonamentalment als aspectes més pràctics.\nEl CSIRT-CV, dependent de la direcció general de Tecnologies de la Informació i les Comunicacions de la Conselleria d’Hisenda i Model Econòmic, gestiona en primera línia la defensa enfront d’aquests atacs, entre els quals s’inclouen les esmentades quasi 800 denúncies de valencians i pimes de la Comunitat que han arribat a aquest organisme. La majoria d’aquests incidents prové de campanyes de “phishing” a entitats bancàries espanyoles amb l’objectiu de robar les credencials de banca en línia. Des del CSIRT-CV, s’adverteix que el correu electrònic és una de les principals vies d’entrada que els atacants utilitzen per a robar informació.\nDes de principi d’any, el Centre de Ciberseguridad de la Generalitat s’ha enfrontat a quasi 150 incidents de seguretat relacionats amb codi nociu, que és l’intent per part dels atacants de comprometre els equips dels usuaris per a minar (emetre) criptomonedes com Bitcoin o Monero, en auge en els últims temps.\nDavant aquesta situació, el Portal de Conscienciació és un nou instrument per a ajudar en la prevenció dels atacs. El portal aglutina multitud d’informació per a tots els públics, atenent diferents nivells d’edats o segons la seua formació. Així, per exemple, s’inclou informació rellevant per a mares i pares sobre com gestionar l’ús que els seus fills fan de les xarxes socials o dels dispositius mòbils, alhora que s’ofereixen guies avançades d’eines dirigides a analistes de seguretat sobre auditoria de sistemes o detecció d’amenaces.\nEls continguts es troben en diversos formats, que abasten des de les infografies o cartells, utilitzats per a transmetre consells senzills, fins a cursos en línia gratuïts, vídeos o tutorials per a configurar pas a pas aplicacions, així com llibres electrònics sobre temes més amplis.\nLa informació arreplegada en aquest nou portal ve a complementar el contingut de la web actual del Centre de Resposta davant Incidents, www.csirtcv.gva.es, que seguirà estant en ús. En aquesta web es pot continuar consultant l’actualitat sobre ciberamenaces i riscos TIC, i seguirà sent el punt de contacte dins de la Comunitat Valenciana per a informar sobre incidents o sol·licitar una recerca.\n700 alumnes al mes de ciberseguretat\nCal destacar que el llançament del nou Portal de Conscienciació del CSIRT-CV forma part del Pla Valencià de Capacitació en Ciberseguretat, impulsat pel Centre de Seguretat TIC de la Comunitat Valenciana. A més, el CSIRT-CV també ofereix, a través de la plataforma de formació SAPs, prop d’una vintena de cursos en línia dirigits als ciutadans tècnics i no tècnics. Actualment són formats quasi 700 alumnes al mes en aquesta plataforma.


Un Parlament més d'esquerres, més sobiranista i amb més dones que es conjura contra Vox | NacióDigital\nper Sara González, 11 de març de 2021 a les 20:40 |\nEl Parlament, preparat per la nova legislatura. | ACN\nEls resultats del 14-F prendran forma aquest divendres amb la constitució del nou Parlament, que estarà presidit per Laura Borràs després de l'entesa entre Junts i ERC. Serà una sessió atípica, fora de l'hemicicle -s'utilitzarà l'auditori de l'edifici- per garantir les distàncies entre diputats obligades per la pandèmia, però també insòlita pel que fa a la correlació de forces. La tretzena legislatura arrencarà amb una cambra més fragmentada, més d'esquerres, més sobiranista i amb més dones de la història i, també, amb un front ampli de partits sense precedents per intentar curtcircuitar l'acció dels 11 diputats de Vox. Una suma que, després d'anys marcats per la polarització derivada del procés, podria ser també determinant per afrontar la crisi derivada de la pandèmia.\nFins a vuit partits conviuran en aquest mandat -fins ara el màxim eren set-, una concurrència que allargarà inevitablement els plens del Parlament i que augmentarà la xifra d'intervencions, de propostes i d'iniciatives presentades. La fragmentació constata també com la sostenibilitat de la legislatura dependrà, més que mai, dels pactes. I en aquí entraran en joc la lògica dels dos blocs fins ara enquistats que configuren els independentistes i els constitucionalistes, però també l'eix esquerra-dreta, sobretot tenint present que les mesures socials i econòmiques per superar la pandèmia formen part de les prioritats de l'agenda política.\nAquests dos vectors s'aniran conjugant a l'hora de teixir aritmètiques parlamentàries. La realitat és, però, que hi ha dues grans majories que s'han enfortit després del 14-F. Per una banda, per primera vegada hi ha 74 diputats independentistes -ERC, Junts i la CUP-, una majoria que es veurà reflectida a la mesa: a més de Borràs com a presidenta, ERC ostentarà una vicepresidència, Junts una secretaria -ocupada per Jaume Alonso-Cuevillas- i el cupaire Pau Juvillà una altra. La resta de cadires seran per als dos membres del PSC i, en virtut del pacte forjat, l'altra hauria de ser per als comuns per barrar el pas a l'extrema dreta.\nPerò si s'obre el ventall al sobiranisme, hi haurà fins a 82 diputats partidaris de la llibertat dels líders independentistes empresonats i de resoldre el conflicte polític a través d'un referèndum: els 33 representants d'ERC, els 32 de Junts, els 9 de la CUP i els 8 dels comuns. És, precisament, la suma que Pere Aragonès voldria veure reflectida al Govern, però continua sent improbable pel veto creuat inamovible entre la formació de Laura Borràs i la de Jéssica Albiach.\nÉs cert, però, que mentre els independentistes aposten per l'amnistia, En Comú Podem defensa la reforma de la sedició i la via dels indults com a mesures per desjudicialitzar el conflicte. Òmnium continua negociant amb els comuns perquè donin suport a la llei d'amnistia, que es registrarà dilluns que ve al Congrés dels Diputats. De fet, Cuixart va dir fa dues setmanes que en cap moment havia topat amb una negativa a donar-hi suport en les converses mantingudes. Amb tot, els d'Albiach fins ara s'han abstingut a l'hora de votar sobre l'amnistia al Parlament, però el líder de la formació al Congrés, Jaume Asens, sí que s'ha mostrat disposat a arribar a un acord.\nPer altra banda, s'ha musculat també el flanc de les esquerres, que suma 83 diputats: els 33 del PSC, els 33 d'ERC, els 9 de la CUP i els 8 dels comuns. És, precisament, la interacció que voldria En Comú Podem per formar Govern, però també és una suma improbable per la negativa mútua a pactar de republicans i socialistes. Però una cosa és la investidura i l'altra la governabilitat i, per tant, aquesta premissa pot entrar en joc a l'hora de debatre i acordar els plans de xoc per fer front a la pandèmia.\nSi bé ha quedat constatat en la negociació per la presidència i la mesa del Parlament, però també per l'evolució de les interlocucions per configurar el Govern, que els acords entre blocs no seran fàcils, sí que s'ha teixit un significatiu mínim comú denominador: l'entesa per minoritzar l'extrema dreta a la institució. ERC, PSC, Junts, CUP i comuns han pactat un front per impedir que Vox tingui una cadira a la mesa -per representació li correspondria una- i a l'òrgan de comandament de les comissions. Aquest divendres els grups s'asseuran per ordre de representació obtinguda, però a partir d'aleshores, a Vox se li reserva un dels llocs més apartats de l'hemicicle i els despatxos pitjor ubicats, els que es consideren que estan a les golfes de la cambra.\nL'acord també passa per rebutjar qualsevol connivència amb iniciatives que presenti el grup d'Ignacio Garriga i per intentar consensuar respostes per desactivar el seu altaveu a l'hemicicle. Ciutadans i el PP s'han quedat al marge de l'entesa, tot i que amb sis i tres diputats respectivament la seva influència serà molt limitada. El front anti-Vox es basteix i es foguejarà precisament en un Parlament on hi ha més dones que mai i en el qual s'ha decidit que se seguiran condemnant, al principi de cada sessió plenària, els feminicidis, així com denunciant les morts al Mediterrani.\nPer primera vegada, 64 dels 135 electes seran diputades -un 47,4%-, un percentatge que creix en més de quatre punts respecte de la legislatura anterior, i la legislatura compta amb un pla d'igualtat amb un calendari per complir.\nLa tretzena legislatura arrenca, doncs, amb uns condicionants mai abans vistos i amb un conflicte polític que continua enquistat i al qual se li suma ara la gestió de la pitjor crisi sanitària, econòmica i social del darrer segle. Caldrà veure si les línies vermelles d'avui seran o no permeables un cop s'hagin d'afrontar carpetes com la dels pressupostos, la gestió dels fons europeus i, també, encarrilar una sortida dialogada al conflicte.\nPolítica, Laura Borràs, Parlament, nova legislatura, Vox, extrema dreta, esquerres, sobiranista, nou Parlament\nEsta es la Cataluña que quieren.\nPer Bronco el 12 de març de 2021 a les 17:24\nVox, les guste o no, es el cuarto partido más votado en Cataluña, por delante de la Cup y de Podemas. Hablan ustedes del "El front anti-Vox", demostrando lo antidemocrático que son los naZionalistas. Vox, a diferencia de partidos aliados al independentismo, no va repartiendo leña por ahí, ni tampoco destroza el mobiliario urbano y privado, etc. ¡Democracia, señores, democracia!. ¿Qué es eso del front democratica un partido votado democráticamente por 218 mil ciudadanos. Y no son más porque los demócratas pasamos de ir a votar con el Covid. Lo siento, pero tenía que decirlo.\nMés d'esquerres? encara anem amb el dualisme?\nPer Jep dels Estanys el 12 de març de 2021 a les 09:52\nA mi em sap greu, suposo que és la consigna de qui paga: fer creure que uns bons i els altres dolents. Em sap greu per les persones que necessiten treballar i han de mentir tant descaradament. Suposo que per això tenim els índex de vots i de votants que hi ha. El simplisme s'ha apoderat de la política i tot es redueix a fer un discurs naïf en tot moment. Fer creure als votants qualsevol cosa i que aquests ho comprin de manera tant acrítica és realment "per flipar". Suposo que són molts anys de destruir l'ensenyament públic a Catalunya i així s'ha eliminat el sentit crític, ara com el dogma catòlic, la nova veritat absoluta, que no accepta revisió, és el dogma que emana de la Generalitat i el discurs de torn. Una llàstima que no hi hagi alternativa, una llàstima que per a que uns quants puguin seguir retallant les coses de Mas i amagar els nyaps del tristpartit... s'hagi d'anar per aquests camins. Però clar... què sé jo... la culpa és dels que ens roben (Madrid, és clar...).\nPer Tomppa el 12 de març de 2021 a les 09:39\nVOX té només dues raons de ser ... defensar unitat / existència d'estat espanyol i dominació del castellà en sentit que tothom parli en castellà ... VOX va des d'ICV al VOX ... es vol acceptar o no.\nPer MiqCar el 12 de març de 2021 a les 00:26\nLa millor manera de combatre el discurs de Vox és deixar-los en ridícul. I és clar, destapant les seves intencions: l'objectiu ha de ser desactivar el seu electorat i aquesta pot es una bona oportunitat si s'aprofita


La Filà Corsaris s'imposa en les 24 hores de futbol sala 2016 - Altea Digital\nLa Filà Corsaris s’imposa en les 24 hores de futbol sala 2016\nEl periple de les festes d’Altea ja està en marxa, i coincidint amb el primer cap de setmana del mes de setembre, es van disputar les tradicionals 24 hores de futbol sala. Un torneig en el qual participaven les “Filaes” de moros i cristians d’Altea, i que organitza cada any la Federació de Moros i Cristians Sant Blai d’Altea.\nEnguany, com a novetat, es va organitzar un concurs de paelles entre tots els festers i que va comptar amb una gran acceptació, previ a l’inici del torneig. Recordar que en aquesta edició han sigut 10 els equips participants, encara que en molts casos estaven conformats per diverses entitats festeres. La joventut ha sigut el denominador comú, amb molts equips amb joves valors en les seues files i amb un clar canvi generacional respecte a tornejos anteriors.\nA la gran final van arribar els equips Corsaris i Tuareg-Templaris, després de superar la fase de grups i guanyar les seues respectives semifinals a Mitja Lluna i Sarrains-Guàrdia Negra, respectivament. Una final que va dominar en tot moment Corsaris, amb un equip plagat de jugadors veterans i amb diversos trofeus en les seues vitrines. Per la seua banda, Tuareg-Templaris, amb un equip molt jove, va plantar cara al seu rival en els primers minuts de partit, i després del 2-0 inicial de Corsaris, no es van enfonsar i van seguir intentant-ho fins a aconseguir el seu primer gol de la vesprada i reduir diferències en els últims minuts del primer temps. Però la segona part ja va ser “roja”, el color distintiu de Corsaris, que va anar anotant un gol darrere l’altre fins a posar la final molt al seu favor. Després de la xiuletada final, l’electrònic va assenyalar el triomf de Corsaris enfront de Tuareg-Templaris per un 8-2.\nEl lliurament protocol·lari de trofeus va estar precedit pel repartiment de medalles entre els festers més joves que van competir en el torneig infantil. El lliurament de copes entre tots els equips participants va comptar amb la presència de l’alcalde d’Altea, Jaume Llinares, el regidor d’esports, Pere Barber, i l’edil de festes, Vicent Ripoll, a més dels càrrecs festers, reines, dames i clavaris de les festes d’enguany.\nLa Regidoria d'Hisenda recorda que l'oficina…


VEURE: Netflix llança el teaser per al thriller 'Clickbait' que llançarà el mes d'agost\nInici Notícies d’entreteniment de terror VEURE: Netflix llança el teaser per al thriller 'Clickbait' que llançarà el mes d'agost\nNotícies d’entreteniment de terrorSèrie de terrorNetflix (sèrie)Tràiler (sèrie)\nby Waylon Jordan Juliol 20, 2021\nNetflix clickbait, una nova sèrie limitada prevista per al llançament Agost 25, 2021, ha llançat el seu primer teaser oficial i queda molt bé!\nDe la sinopsi oficial:\nNick Brewer (Adrian Grenier, El diable vesteix de Prada) és un amorós pare, marit i germà, que un dia desapareix de manera sobtada i misteriosa. A Internet apareix un vídeo del Nick maltractat que tenia una targeta que diu "Abús de les dones. A 5 milions de visualitzacions, moro ”. Es tracta d’una amenaça o confessió? O ambdós? Com la seva germana (Zoe Kazan, Malalt gros) i esposa (Betty Gabriel, Sortir) s’afanyen a trobar-lo i salvar-lo, descobreixen un costat de Nick que no sabien que existia. Una sèrie limitada de vuit episodis explicada des de punts de vista giratoris, clickbait és un thriller atractiu i convincent que explora les maneres en què els nostres impulsos més perillosos i incontrolats s’alimenten a l’era de les xarxes socials, revelant les fractures cada vegada més àmplies que trobem entre els nostres personatges virtuals i reals.\nLa sèrie està escrita / creada per Tony Ayres (Glitch) i Christian White (relíquia) amb Brad Anderson (Session 9) direcció segons IMDb.\nEl teaser ens dóna prou per obrir la gana del que la sèrie té a la botiga, i estem aquí per tot. Feu un cop d'ull a continuació i feu-nos saber què en penseu als comentaris.\nAdrian GrenierBetty GabrielclickbaitSèrie limitadaNetflixWaylon JordanZoe Kazan\nWaylon Jordan és un fan de tota la vida de la ficció i el cinema de gènere, especialment aquells amb un element sobrenatural. Creu fermament que l’horror reflecteix les pors col·lectives de la societat i es pot utilitzar com a eina per al canvi social.\nTightwad Terror Tuesday: pel·lícules gratuïtes per al 7-20-21\nJames Wan, Warner Bros. llança un terrorífic tràiler 'maligne'


Mobilitat preveu que entrin prop de 50.000 vehicles pel pont del Pilar - Poble Andorrà\nMobilitat preveu que entrin prop de 50.000 vehicles pel pont del Pilar\n33.000 ho faran per la frontera hispanoandorrana i 16.700 per la frontera del Pas de la Casa\nFoto: A. S. El director del departament de Mobilitat, Jaume Bonell; el director adjunt del departament de Policia, Bruno Lasne; i el cap de circulació de Sant Julià de Lòria, Àlex Gil, presenten el dispositiu especial de trànsit pel pont del Pilar.\nEl departament de Mobilitat, la policia i els agents de circulació comunals han preparat un dispositiu especial de trànsit per la festivitat del Pont del Pilar per augmentar la fluïdesa del trànsit en les hores punta, incrementar la capacitat de la xarxa viària i transmetre informació permanent de l’evolució de la mobilitat. Segons les previsions pels quatre dies de pont, s’espera una entrada de 49.700 vehicles, dels quals 33.000 ho faran per la frontera hispanoandorrana i 16.700 per la frontera del Pas de la Casa.\nEl director del departament de Mobilitat, Jaume Bonell, ha explicat que han dividit el dispositiu en dues parts, una pel cap de setmana i una altra per dilluns i dimarts, ja que esperen una entrada de vehicles en dues tongades. “El dispositiu el centrarem a la vall central entre Andorra la Vella i Escaldes-Engordany, i a la vall del sud, a Sant Julià de Lòria i els accessos al país”, ha manifestat. Des de mobilitat es donarà el suport operatiu i tecnològic del dispositiu que serà coordinat pel departament de Policia i pels agents de circulació comunals.\nEl dispositiu estarà en una activació vigilant des de divendres a la nit i estarà plenament operatiu a partir del dissabte a les 6 del matí i s’acabarà el dimarts a les 12 de la nit. Tot i que durant el cap de setmana es preveu una forta arribada de turistes, Bonell ha declarat que intueixen que dilluns i el dimarts hi pugui haver complicacions dins de la xarxa viària pel fet que l’activitat econòmica tornarà a estar en funcionament. De cara a dimarts, en l’operació sortida, es preveu que entre 8.000 i 10.000 vehicles estrangers abandonin el principat. “La sortida acostuma a començar entre les 11 i les 12 hores del matí” i amb la forquilla de vehicles que hi haurà, s’espera “una operació sortida que pot durar unes vuit hores”, ha indicat.\nPel que fa al dispositiu, tant el dissabte com el dilluns de les 7.30 a les 15 hores, s’equiparà un dispositiu de doble carril de pujada des de la rotonda de Fontaneda fins a la plaça Laurèdia a l’avinguda Francesc Cairat de Sant Julià de Lòria. Per altra banda, en la sortida de dimarts, es valorarà activar un doble carril a partir del pont de Madrid fins a la frontera. A més, també s’estudiarà poder desviar vehicles per l’avinguda d’Enclar a l’alçada de la caserna de bombers per evitar retencions a l’interior del país.\nPer la seva banda, el director adjunt de la policia, Bruno Lasne, ha avançat que pel dispositiu desplegaran uns 150 agents diaris. Per tant, es reforçaran “els controls de fronteres, les patrulles de nit i de dia, i també les zones de vianants i la zona de Vivand amb patrulles uniformades i de paisà” per evitar delictes contra el patrimoni, ha explicat. A més, ha remarcat que estan en contacte diari amb la Policia Nacional d’Espanya per la frontera, amb la Guàrdia Civil per la duana i amb els Mossos d’Esquadra per la circulació al Pirineu. A banda, també ha afegit que estan en ple contacte amb els agents de circulació comunals. De fet, el cap de circulació de Sant Julià de Lòria, Àlex Gil, ha comentat que mentre estigui obert el dispositiu del doble carril a l’avinguda Francesc Cairat, hi haurà agents de la parròquia que cobriran la plaça Laurèdia.\nDes de Mobilitat també es recomana a la ciutadania andorrana que durant aquests dies limiti l’ús el vehicle privat sempre que sigui possible, i que es potenciïn els desplaçaments a través del transport públic i a peu. Finalment, Bonell ha avançat aquest dijous a la tarda que s’ha posat en funcionament un nou aplicatiu, a la seva pàgina web, de dades del trànsit a temps real sobre el moviment fronterer. Aquestes xifres es mostren en un gràfic, i a banda del total de vehicles que han entrat i sortit del país, també es classifiquen per nacionalitats.\nDispositiu per l’Andorra contra Anglaterra\nLasne ha informat que ja fa dies que estan treballant amb un pla estratègic per acollir els més de 800 seguidors anglesos que vindran al Principat per gaudir del partit de futbol que enfronta les dues seleccions. “Tindrem un dispositiu, tant a l’interior com a l’exterior de l’estadi, així com a les zones de confluència d’aquests visitants”, ha indicat. A banda, també ha confirmat que entre 4 i 5 membres del servei d’intel·ligència de la policia anglesa vindran al Principat, per controlar aquelles persones que no poden accedir als camps.\nPer primer cop a la història tres dones arbitraran un partit masculí de classificació per un mundial i serà l'Andorra-Anglaterra


Inauguració d'aquest Blog a la web xaviergari.com\nDesprés de mantenir diferents blogs, no sempre actius alhora, malgrat que les temàtiques em semblaven prou interessants tractar-les separadament, ha arribat el moment d'unificar-los tots en un: "BLOG de Xavier Garí de Barbarà".\nEn aquest Blog aportaré tot allò que publico, investigo, reflexiono, sobre el què imparteixo o treballo amb un cert fons, i també tot allò que particularment vulgui opinar o valorar. Queda clar que cap de les meves aportacions compromet, ni les escreic en nom de, a cap institució en les què hi imparteixo docència, investigo o publico. I, d'altra banda, per aquells que vulguin seguir-me, podran trobar aquí tots els meus articles publicats en diferents llocs i que potser no podrien seguir per no conèixer on van sortint.\nAfegiré bona part d'articles o textos que he anat penjant anys enrere en els meus antics blogs, a punt ja de tancar-se per concentrar només en aquest tots els meus escrits. També ho faré amb els diferents articles que encara conservo, publicats en algunes revistes o diaris.\nQui vulgui pot fer-ne comentaris als escrits; també pot difondre'ls (només indicant la font i l'autoria); i, per suposat, pot fer una crítica constructiva per tal de millorar-los tot contrastant-los. El saber és comú i, per tant, no només compartit: també construït col·lectivament; què menys que poder seguir aquesta tasca col·lectiva amb els comentaris dels lectors d'aquest Blog.


Vistiplau d'Urbanisme a l'ampliació dels quiròfans i l'hospital de dia del Trueta - Diari de Girona\nUna modificació de la normativa urbanística permetrà al centre créixer fins a 5.000 m2 de sostre amb un nou edifici a la banda fluvial\nalba carmona girona 22.03.2018 | 07:14\nARXIU: El Trueta guanyarà uns 4.000 m2 amb un nou edifici a la banda fluvial\nLa Comissió d'Urbanisme de Girona va donar ahir llum verd a l'ampliació del bloc quirúrgic i de l'hospital de dia de l'hospital Josep Trueta de Girona, un dels projectes més ambiciosos del centre a mitjà termini. L'ampliació, que suposarà una inversió de 12 milions d'euros, suposarà aixecar un nou edifici a la banda fluvial i és bàsica per descongestionar dos serveis clau, ja que permetrà assumir més activitat quirúrgica i tractaments de càncer.\nLa Comissió territorial d'Urbanisme de Girona va aprovar ahir definitivament la modificació de la normativa que permetrà que l'hospital pugui créixer en gairebé 5.000 m2 de sostre, en cas de necessitat, sense incrementar l'alçada. El canvi permetrà executar l'ampliació del bloc quirúrgic i de l'hospital de dia oncològic, un projecte que actualment es troba en fase de redacció. El projecte preveu la construcció d'un edifici nou de 3.900 m2 distribuïts en tres plantes i, amb el canvi de normativa, es podrà disposar d'uns 1.100 metres de sostre d'escreix per si fossin necessaris en el futur.\nL'ampliació, que també suposarà la remodelació de 2.500 m2 de l'edifici principal, elevarà dos pisos més per sobre de l'actual edifici de l'ICO, situat a la façana est.\nEl primer pis acollirà l'hospital de dia (que passarà de les 25 places actuals a 40), el segon quedarà per ara com un espai de reserva i al tercer pis s'habilitaran cinc quiròfans, que es connectaran amb l'Àrea Quirúrgica actual. Així, el centre passarà dels onze quiròfans existents a setze.


L'Ajuntament assegura que l'incident d'aquest dijous on una persona va resultar ferida de gravetat no és un cas aïllat\nACN La Granada 26-10-2018 19:25 Lectures 4053\nL'Ajuntament de la Granada denuncia la "impunitat" amb què actua una família conflictiva del poble "des de fa molts anys". La queixa es reitera després que dijous es produís un nou incident, en el que un home va resultar ferit de gravetat en topar amb un cotxe dels Mossos d'Esquadra en plena persecució d'un dels membres del clan familiar, que va aconseguir escapar. Des del consistori asseguren que no es tracta d'un cas aïllat i es mostren "totalment decebuts" amb les "falses promeses" del Departament d'Interior, a qui li exigeixen solucions urgents. "Es tracta d'un problema de gran magnitud que va camí de provocar una tragèdia. Les vides dels nostres veïns van tornar a estar en perill".\nEls fets van passar la tarda de dijous, quan una patrulla dels Mossos d'Esquadra va iniciar una persecució per intentar aturar un vehicle que conduïa temeràriament pel centre urbà. El conductor, però, va fugir a gran velocitat per la carretera que connecta Vilafranca del Penedès i Sant Sadurní d'Anoia, on els Mossos va acabar topant amb un altre cotxe, aliè als fets.\nAquest tercer vehicle va acabar bolcant i el conductor va patir lesions greus i va ser traslladat en helicòpter a l'hospital, tot i que no es pateix per la seva vida. Des de l'Ajuntament li desitgen una ràpida recuperació al ferit.


La pujada-baixada de pensions\nJordi Fornos Culi ripoll\nEnguany hem sentit dir a la nova ministra de Sanitat que volen augmentar el copagament dels medicamens als pensionistes de renda més alta, a partir dels 18.000 € bruts. Fa vergonya que surti la ministra de Treball dient que no abaixaran les pensions ni les congelaran, quan a la pràctica amb aquest augment dels medicaments no sols no s´apujaran, sinó que aquest 2,25 d´augment desapareix i es rebaixen. Això serà un problema, ja que molts pensionistes estan ajudant els seus fill que no tenen feina i no cobren cap ajuda. Ara veurem el que fa l´esquerra (PSOE) i si segueix donant suport al partit del govern, cosa que és possible ja que la por de noves eleccions el té lligat de mans i peus. Com a català diria al Sr. Iceta com podrà no convertir-se amb la nina del pim pam pum del PSOE i tenir la personalitat per fer el que ha de fer, és a dir, posar-se al costat de la gent del carrer.\nCrec que ens espera una legislatura igual que l´anterior, amb edició de lleis del Govern sense que l´oposició hi faci res, només tal com es diu a l´Estat «postureo» i no derogaran cap de les existents.\nEstem en un país amb una democràcia que està a anys de la resta del nord i centre d´Europa (excepte alguns països de l´Est) tant en cultura, investigació com indústria. Fins que la mentalitat no faci un canvi, començant pel govern, estarem a la cua d´Europa en drets laborals.\nCarta adreçada al Bisbat\nAdelina Tibau i Macau Castelló d´Empúries-Vilanova de la Muga\nSóc una castellonina de tota la vida i fins ara també catòlica practicant. Fa uns 5 anys va arribar a la parròquia de Castelló com a rector mossèn Ferran Jarabo. Des d´aquell moment, només puc tenir paraules d´agraïment cap al mossèn.\nEn l´àmbit personal, potser t´acomodes a la fe i van passant dies, i es genera una monotonia entorn a la religió, i amb la seva arribada això va canviar de cop, i va ser com una alenada d´aire fresc a la meva fe i l´he tornat a viure amb una intensitat molt forta.\nGràcies al mossèn he vist una persona que porta la seva fe molt a prop de la gent del poble, i sobretot a qui ho necessita realment.\nAjuda qui ho necessita tant econòmicament com en l´aspecte personal, en àmbit econòmic amb llenya, pagar llibres, factures de llum, sabates, roba i menjar, a totes hores del dia i tots els dies de l´any, no té mai un no per a ningú, visita els malalts (comunió si cal), a part ha obert l´església a tothom i quan dic tothom és tothom, no només als feligresos sinó a gent que realment ho necessita sense mirar ni religió ni color ni gènere, i molt menys la situació econòmica. També ha fet un munt de millores, obres a càrites, el campanar Sant Joan dels Erms, la rectoria, etc.\nJo diria que mossèn Ferran ha sigut per mi un veritable mossèn, un rector, no com una persona llunyana sinó molt propera a tots, una persona senzilla, agradable, discreta, optimista, activa, servicial, una persona que ha lluitat molt per la seva salut, tot i la seva malaltia, i tot just sortir de l´hospital no ha faltat mai a dir missa a Vilanova, a Castelló, a Sant Pere Pescador, sempre amb les seves carosses però amb la cara riallera.\nJo em pregunto com pot ser que ens assabentem de cop que un mossèn que ha sigut un exemple per a molts com a rector i com a persona el dia 22 de gener ha de plegar, –diuen per problemes de salut– jo personalment no m´ho crec i m´agradaria que per part del Bisbat ens diguessin el perquè però el perquè de veritat.\nEuropa ha perdut l´ànima?\nEuropa ha perdut l´ànima? O la conserva però sepultada sota preocupacions econòmiques, i de poder? Si conservés l´ànima, si conservés la qualitat humana... potser no aixecaria fronteres, potser no hi hauria milers de persones de totes les edats gelant-se sota la neu a temperatures insuportables. Potser haurien procurat –amb molta urgència– enviar helicòpters, treure la gent de les tendes, organitzar vols per repartir-los per tots els països on –de fet, ben segur– trobarien acollida en famílies, edificis esportius, escoles... Europa no va bé, i no va bé perquè el materialisme se la menja, perquè els governs no canalitzen la compassió i voluntat d´ajuda de tantes persones. No seria possible una marató a favor dels refugiats?


El repte de Jordi Cervera "Connecta't per l'Alzheimer" s'avança | Canal Reus TV\nEl repte de Jordi Cervera "Connecta't per l'Alzheimer" s'avança\n10:33 - 26 agost 2020\nEl repte solidari es realitzarà finalment el 27 d'agost a causa de la mala previsió meteorològica que s'espera pel cap de setmana\nEl repte solidari i personal de Jordi Cervera “CONNECTA’T x L’ALZHEIMER” s’avançarà i es realitzarà finalment aquest dijous 27 d’agost degut a la mala previsió climatològica que s’espera pel cap de setmana.\nUn desafiament esportiu que consistirà en nedar per aigües obertes el Golf de Sant Jordi, més de 44 km i 12 hores de travessia. Aquest dijous, salparà del Port de l’Ampolla a la matinada i es dirigirà al Far del Fangar, d’on s’iniciarà la travessia nedant fins a arribar al club nàutic de Salou a la tarda vespre.\nSensibilitzar sobre la malaltia de l'Alzheimer\nJordi Cervera afronta aquest repte personal amb l’objectiu de sensibilitzar sobre la malaltia de l’Alzheimer i donar a conèixer el nou recurs que disposa el nostre territori pel tractament d’aquesta malaltia, el Centre Terapèutic d’Estimulació Cognitiva per a l’Alzheimer i la Unitat de la Memòria de la Fundació Rosa María Vivar.\nTothom pot col·laborar amb el repte comprant el casquet de bany commemoratiu del desafiament per 5 euros a Decathlon de Reus o fent una donació a la web de la Fundació www.frosamariavivar.org/donacio, per BIZUM o al número de compte ES76-2100-2382- 88-0200098929.\nLa recaptació total de les vendes, així com totes les donacions que es facin de manera altruista es destinaran al Centre terapèutic per l’Alzheimer. La travessia s’ha organitzat en diferents punts de referència (aproximats) que permetran fer el seguiment del nedador:\nAixí mateix, al web del repte www.connectatxlalzheimer.com i també a les xarxes i web de la fundació es podrà fer el seguiment de la geolocalització del nedador en temps real.\nLes dues últimes hores de travessia, també es podran visualitzar a les xarxes connexions en directe del repte. L’empresa d’excursions en catamarà, CatAventure, col·labora en el repte i ofereix una sortida de dues hores pel Golf a un preu solidari de 10 euros per persona, a les 15.00 h de la tarda.\nTots els interessats es poden dirigir a la taquilla de CatAventure (catamarà vermell) al Passeig de Miramar de Cambrils, al costat de les Escales Reials. El dijous 27 d’agost també es farà en paral·lel a la travessia la mateixa ruta però per terra.\nDes del Far del Fangar fins a Salou\nUn grup de corredors recorreran els 84 km que hi ha des del Far del Fangar fins a Salou. L’organització preveu l’atenció als mitjans a l’arribada al Club Nàutic de Salou.\nInformaran de l’hora exacte durant el mateix dijous, segons evolucioni la travessia. També s’ofereix als mitjans la possibilitat de viure en directe de la travessia en una barca neumàtica des dels punts de referència de seguiment i fins el nedador.\nMúsica i festa solidària per l'Alzheimer\n24.09 per Laura Roig


Dèficit, hipocresia i prostitució Colaboran\nRecentment al Parlament de Catalunya s’ha tornat a posar de manifest la controvèrsia existent en relació al món de la prostitució. Són evidents els greus problemes, que comporta l’exercici de la prostitució, sent el més greu de tots, la seva pràctica no consentida, com a conseqüència de l’extorsió que practiquen xarxes mafioses.\nÉs evident també l’existència d’un negoci del sexe totalment consentit, en res degradat i que mou milers de milions d’euros, que no es fiscalitzen. El motiu de la falta de regulació d’aquest negoci/professió, tant vell com la pròpia humanitat, és conseqüència de la hipocresia amb la què la societat i els polítics tracten aquest tema. Es tracta del negoci submergit més visible del món, on tothom està d’acord en criminalitzar-lo, tot assegurant que no l’utilitza mai i on finalment s’hi acaben escrivint relats que, quan es fan públics, acaben sent la riota de la societat. Si no que els hi expliquin als senyors polítics (PP Illes Balears), que van ser descoberts després d’haver gaudit d’una relaxada vetllada al club Rasputin de Moscú, a compte de l’erari públic.\nEls darrers estudis realitzats apunten que la prostitució genera, aproximadament, uns 20 mil milions d’euros anuals a tota Espanya. Si a aquesta xifra hi suméssim tots els “derivats” del negoci del sexe, es fa difícil preveure a quina xifra podríem arribar. A Catalunya potser en tindríem prou fiscalitzant el negoci del sexe per eixugar el nostre dèficit!\nSi fiscalitzéssim aquesta activitat el menys problemàtic seria el seu control, donat el rastre que deixa aquest negoci. D’una banda aconseguiríem una nova i valuosíssima font d’ingressos, i d’altra banda ens serviria també, per reduïr la prostitució no consentida, ja que l’introducció dels nous impostos i el seu control, suposarien un efecte dissuasori per a les màfies organitzades. Podríem destinar un percentatge del recaptat per finançar programes d’ajut i tutelat-ge vers les persones que volguéssim desvincular-se d’aquestes màfies organitzades, recolzant i finançant el trànsit d’integració a la societat d’aquestes persones.\nNo entenc que el Sr. Felip Puig, en nom del Govern, digui que si poguéssin voldrien eradicar-la. Volen eradicar el negoci més vell de la humanitat? Afirma també que al no tenir suficients competències per eradicar-la s’intentarà regular-la el màxim possible. Per què no comença el Govern per la part fiscal doncs? Tenim competències per aplicar “el cèntim sanitari” als carburants i no podem regular fiscalment una activitat econòmica, que genera milers de milions d’euros cada any a Catalunya? Ja és hora que els polítics catalans és guanyin el sou i afrontin amb enginy i valentia els veritables problemes de la nostra societat, que al mateix temps ens poden servir, en aquesta ocasió, per eixugar el dèficit existent, sense necessitat de retallar els nostres principals serveis, com són la sanitat i l’ensenyament!


La maquinària agrícola reivindica la tradició rural, a Solsona - Regió7\nLa maquinària agrícola reivindica la tradició rural, a Solsona\nTractors i altres màquines per treballar al camp ocuparan un espai preferent a la vora del sector ramader, al Camp de la Serra\n11·05·22 | 08:23 | Actualitzat a les 10:32\nExposició de maquinària agrícola. arxiu/oscar bayona\nLa mostra de maquinària agrícola, amb una quinzena d’expositors, s’ubica a l’espai de la Serra del Camp, al costat de la l’exposició ramadera. En aquesta edició s’hi podran veure tractors, màquines de segar i tota mena de complements per a l’activitat agrícola, tan present al Solsonès. Les principals marques comercials del sector aprofiten la fira per mostrar les darreres novetats que han tret al mercat. És una bona plataforma de promoció que es veu ratificada per un públic exigent, nombrós i selectiu.\nUna fira amb història\nLa Fira de Sant Isidre se celebra des de temps immemorials, però el 1953 és quan va tornar a renéixer. Al principi aquest certamen era bàsicament de bestiar, però de mica en mica s’hi va anar introduint la maquinària agrícola.\nA Solsona s’hi celebraven diverses fires durant l’any però veient que les fires i els mercats perdien dinamisme a causa de la postguerra, es va decidir impulsar-ne només una i es va optar per la de Sant Isidre. Hi havia dos motius força importants per apostar-hi: el primer, que és una fira sobre la pagesia i Sant Isidre n’és el patró; i el segons, que el maig és un més tranquil per als pagesos, ja que la gent no té massa feina al camp.\nSolsona tindrà aquest cap de setmana un espai amb mostra de tractors i màquines per a l’activitat agrícola\nL’any 1953 es va introduir una novetat: la primera concentració de maquinària agrícola, que aleshores s’exposava a la plaça del Camp, al Vall Fred i a la paret de les monges. Hi havia pocs tractors, alguna segadora i garbelladora i arreus, tot i que encara es feia servir la tracció animal. Aquell any també es van poder veure els primers estands, la majoria dels quals eren tallers que fabricaven, arreglaven i venien els diferents estris per poder fer la feina del camp.\nL’any 1956 es va celebrar el primer concurs de ramaderia, que contribuïa a fixar la presència del bestiar a la fira. A la dècada dels 1960, la fira agrícola i ramadera es va anar consolidant i va anar creixent fins avui, convertida en una mostra multisectorial on també hi ha automoció, empreses, artesania, alimentació, i activitat cultural i d’oci.\nLa nombrosa presència de bestiar i de maquinària agrícola fan de la Fira de Sant Isidre un referent del món rural i del sector primari. Durant aquest cap de setmana de fira també es podrà veure una mostra de tractors i maquinària agrícola d’època.\nEl desè memorial a mossèn Huguet es tanca amb la inauguració d’un nou banc\nJúlia Garcia. Solsona\nSolsona es vesteix de colors per visibilitzar l’alliberament LGTBIQ+ a les zones rurals\nEl bisbat de Solsona forma el seu Consell Episcopal


Barcelona: la família desnonada de Nou Barris podrà tornar a casa\nA CIUTAT MERIDIANA\nEl BBVA, propietari del pis, assegura ara que desconeixia que a la vivenda hi vivia una família vulnerable i els ofereix tornar-hi amb un lloguer social\nLa família, amb tres nens petits, havia sigut desnonada enmig d'un gran dispositiu policial dijous a la tarda, quan ja era fosc i sense ordre judicial\nBarcelona - Divendres, 30/10/2020 - 16:36\nUna família amb tres nens, el menor, de tot just tres mesos, ha dormit aquesta nit en una pensió a Barcelona, després de ser desallotjada enmig d’un gran dispositiu dels Mossos d’Esquadra quan ja havia caigut la nit del pis en què vivien des de feia dos anys, a Ciutat Meridiana, propietat del BBVA.\nLa mare de família va arribar a casa seva ahir al migdia i es va trobar el pany canviat sense que ningú li hagués notificat res. Va trucar a l’associació de veïns –institució al barri en la defensa de la vivenda– i Filiberto Bravo, ‘Fili’, sempre de guàrdia, li va dir que truqués al seu advocat d’ofici, a veure què havia passat. L’advocat, explica Fili, li va respondre que ell tampoc tenia cap informació de cap desnonament; així que la dona va reobrir la porta i va entrar, cosa que va fer saltar l’alarma que al matí la propietat havia instal·lat al pis després del llançament judicial, que es va produir sense que ni la família, insisteixen, ni els serveis socials municipals en tinguessin constància.\n�� A més, sense notificar, defensa jurídica, acompanyament social i a 1.30h del #tocdequeda. La forma d'actuar de @mossos ha de ser examinada pel @sindicdegreuges. Cal que @miquel_samper doni explicacions �� demanem responsabilitats policials i polítiqueshttps://t.co/MrJZIdDIQF\n— Observatori DESC (@ObservaDESC) October 30, 2020\nAl cap de poques hores es van presentar a la vivenda familiar, a l’avinguda Rasos de Peguera –coneguda per ser un dels carrers de la ciutat en la qual s’han viscut més desnonaments en l’última dècada– primer els treballadors de l’empresa d’alarmes i després, nombroses patrulles dels Mossos d’Esquadra. «Jo vaig comptar 20 furgonetes i incomptables cotxes policials», recorda l’activista pel dret a la vivenda, gairebé sense veu. Malgrat que en pocs minuts es van reunir davant la porta desenes de veïns per intentar parar un desnonament que es produïa quan ja era de nit, en ple estat d’alarma i poques hores abans del toc de queda, no ho van aconseguir, i la policia es va emportar la família fins al centre d’emergència de Llacuna, des d’on els van portar a una pensió.\nSituació d’absoluta indefensió\n«Com que la mare no els obria, els Mossos es van posar a colpejar la porta, amb les criatures a dins, enmig de l’estat d’alarma. El que ha passat aquest dijous ha sigut vergonyós. Vergonyós. Als veïns que estàvem resistint a la porta ens van treure violentament. A una noia li van trencar la samarreta», prossegueix el relat Fili, que afegeix que aquest divendres han anat als jutjats a denunciar la mala praxi de l’advocat d’ofici de la família, que, segons apunta el líder veïnal, sí que tenia l’ordre judicial, però va oblidar notificar-los-ho. «No ens han acceptat la denúncia», prossegueix enfadat el portaveu veïnal, que insisteix que no entén com en plena pandèmia els jutges continuen fent la gent fora.\n�� @Occat93 pic.twitter.com/cmVWJ1i5ZI\nLa mateixa pregunta li fa la regidora de Vivienda de l’ajuntament, Lucía Martín, que confirma que cap servei municipal havia tingut coneixement previ del desnonament. «En plena pandèmia, amb menors i tractant-se del pis d’un banc. El conseller hauria de donar moltes explicacions», ha apuntat Martín, que ha afegit, assenyalant aquesta vegada el Govern espanyol, que és imprescindible una moratòria de tots els desnonaments de famílies vulnerables.\n«Restituir la propietat»\nEduard Sallent, comissari en cap dels Mossos d’Esquadra, ha confirmat aquest divendres a la cadena SER que els Mossos van executar el desnonament a la tarda sense ordre judicial. «El desnonament amb ordre es va produir al matí i a la tarda aquestes persones van tornar a ocupar la vivenda, per tant, estàvem davant un delicte flagrant i per això vam actuar, per restituir la propietat», ha afirmat.\nEl Tribunal Superior de Justícia de Catalunya (TSJC) ha emès aquest divendres un comunicat sobre els fets en el qual indica que l’execució del llançament de dijous al matí va ser «degudament notificat a les parts personades». «Al comprovar que la vivenda era buida es va canviar el pany i es van entregar les claus al legítim propietari [el BBVA]», prossegueix el text oficial. Quant a l’operatiu policial de la tarda, des del TSJC indiquen que «tenen coneixement» que, hores després d’haver-se produït el llançament, la família va entrar a la casa, i «comença llavors un altre procediment, que no té res a veure amb la part civil i que provoca l’actuació dels cossos de seguretat», conclouen.\nAquest era el quart intent de desnonament d’aquesta família amb tres fills pel BBVA. El tercer, previst al març, es va parar pel primer estat d’alarma, en el qual, al tancar-se els jutjats, sí que es van aturar les expulsions.\nDesprés de la polèmica que han aixecat les imatges d’unes criatures expulsades de casa seva per la policia de nit en ple estat d’alarma, una portaveu del BBVA assegura que desconeixien que els ocupants del pis eren una família vulnerable –«si ho haguéssim sabut l’hauríem parat, no desnonem famílies vulnerables», diu– i que estan tramitant que puguin tornar. El consistori, en canvi, afirma haver intentat anteriorment negociar amb l’entitat un lloguer social per a aquesta família. La regidora de Vivenda afirma que el 12 de març des de l’Oficina de Vivenda de Nou Barris es va fer un requeriment per escrit a la propietat perquè apliqués el decret 17/2019 (en el qual s’indica que els grans propietaris han d’oferir un lloguer a les famílies vulnerables abans de desnonar-les). De la mateixa manera, Martín confirma que l’entitat sí que s’ha posat en contacte amb ells aquest divendres al matí per gestionar, ara sí, un lloguer social.\nAquesta tarda els moviments pel dret a la vivenda de Nou Barris han convocat una roda de premsa davant la vivenda i una concentració de repulsa.\nDes d’Irídia, Centre per la Defensa dels Drets Humans, assenyalen el conseller d’Interior. «Davant l’entrada de la família al que havia sigut la seva llar durant els últims dos anys, els Mossos podien haver informat l’autoritat judicial o desallotjar sense ordre judicial, mesura que consideren de dubtosa legalitat davant un domicili estable. Van triar la segona opció i és intolerable. Són necessàries mesures garantistes, d’acord amb un estat democràtic i de dret», assenyalen. Per la seva banda, des de l’Observatori DESC afegeixen que actuacions com la d’aquest dijous dels Mossos d’Esquadra a Ciutat Meridiana són «el paradigma de com no ha d’actuar la policia en un desallotjament d’una família vulnerable». «S’està vulnerant jurisprudència internacional i la llei 23/2015, entre altres drets», denuncien.\nMés de 80 desnonaments a la setmana\nTant les entitats socials com el mateix Ajuntament de Barcelona coincideixen en la urgència que el Govern espanyol suspengui de forma definitiva tots els desnonaments de famílies vulnerables durant l’estat d’alarma. L’episodi viscut aquest dijous a Ciutat Meridiana és especialment impactant perquè es va produir de nit, pocs minuts abans del toc de queda i amb nens, però no ha sigut l’únic desnonament que s’ha produït en els últims dies. Aquesta setmana hi havia 81 desnonaments de famílies vulnerables només a Barcelona. Entre aquests, un, fa tres dies, d’una dona amb un nadó de tres dies en un pis propietat d’una socimi (que finalment es va ajornar gràcies a la pressió veïnal).\nL’actual moratòria de desnonaments aprovada pel Govern de Sánchez només para els desnonaments per impagament de lloguer –en deixa fora les ocupacions– derivats de la crisi de la Covid. La immensa majoria de desnonaments programats per als pròxims dies –en ple segon confinament– queden fora d’aquesta moratòria, ja que estan programats des d’abans de la crisi.\nTemes: Coronavirus a Catalunya Ciutat Meridiana Família Desnonaments Mossos d'Esquadra